Konrad Lunde

Konrad Lunde (født 7. februar 1896 i Suldal, død 15. juni 1973) var en norsk psykiater. Han var overlege og direktør ved Valen sykehus i 42 år fra 1925, og var samtidig bestyrer ved Ekely tuberkuloseheim. Konrad Lunde var elev ved Kongsgård skole i Stavanger.Han begynte som reservelege på Valen i 1922 straks han var utdannet som lege og ble utdannet som spesialist i psykiatri i Danmark i 1937.  I hans tid ble omkring 360 pasienter lobotomert på Valen. På det meste hadde sykehuset over 500 pasienter og 100 ansatte. Lunde hadde blant annet Olav H. Hauge som pasient. Ifølge Knut Olav Åmås biografi over Hauge var Lunde opptatt av litteratur og oppfordret Hauge til å gi ut diktene han arbeidet med. Lunde fikk i 1958 Kongens fortjenstmedalje i gull, og i 1966 ble han utnevnt til ridder av første klasse av St. Olavs orden.

Sønnen Tjerand Lunde var også direktør ved Valen (fra 1970), Tjerand Lunde gikk av med pensjon i 2006. Etter eget ønske ble Konrad Lunde gravlagt på sykehusets egen gravlund.

Referanser 

Norske psykiatere
Personer fra Suldal kommune